CELEX: 62018CN0294
Language: lt
Date: 2018-04-27 00:00:00
Title: Byla C-294/18: 2018 m. balandžio 27 d. Markkinaoikeus (Suomija) pateiktas prašymas priimti prejudicinį sprendimą byloje Oulun Sähkönmyynti Oy

201806220111970732018/C 240/302942018CJC24020180709LT01LTINFO_JUDICIAL20180427262611Byla C-294/18: 2018 m. balandžio 27 d.Markkinaoikeus (Suomija) pateiktas prašymas priimti prejudicinį sprendimą byloje Oulun Sähkönmyynti Oy
   
 ---documentbreak--- C2402018LT2610120180427LT00302612612018 m. balandžio 27 d.Markkinaoikeus (Suomija) pateiktas prašymas priimti prejudicinį sprendimą byloje Oulun Sähkönmyynti Oy
   
   (Byla C-294/18)2018/C 240/30Proceso kalba: suomių
      Prašymą priimti prejudicinį sprendimą pateikęs teismas
   
   
      Markkinaoikeus
   
   
      Šalys pagrindinėje byloje
   
   
      Pareiškėja: Oulun Sähkönmyynti Oy
   
   
      Atsakovė: Energiavirasto
   
   
      Prejudiciniai klausimai
   
   
            1.
         
         
            Ar 2012 m. spalio 25 d. Europos Parlamento ir Tarybos direktyvos 2012/27/ES (
                  1
               ) dėl energijos vartojimo efektyvumo, kuria iš dalies keičiamos direktyvos 2009/125/EB ir 2010/30/ES bei kuria panaikinamos direktyvos 2004/8/EB ir 2006/32/EB, 11 straipsnio 1 dalis aiškintina taip, kad dėl galutinio vartotojo pasirinkto sąskaitų išrašymo būdo jam taikoma elektros energijos bazinio mokesčio nuolaida reiškia, jog sąskaitos ir sąskaitose pateikiama informacija galutiniams vartotojams, kuriems ši nuolaida netaikoma, nėra teikiamos nemokamai?
         
      
            2.
         
         
            Jei į pirmąjį klausimą būtų atsakyta neigiamai ir galėtų būti leidžiama taikyti pirmiau nurodytą nuolaidą: ar, vertinant nuolaidos leistinumą, iš Direktyvos 2012/27/ES kyla specialių papildomų reikalavimų, į kuriuos reikia atsižvelgti, pavyzdžiui, ar nuolaida atitinka dėl pasirinkto sąskaitų išrašymo būdo pasiektą išlaidų ekonomiją, ar nuolaida susieta su išrašomų sąskaitų skaičiumi ir ar nuolaida gali būti priskiriama galutinių vartotojų grupei, dėl kurios pasirinkto sąskaitų išrašymo būdo pasiekiama išlaidų ekonomija?
         
      
            3.
         
         
            Jei pirmajame prejudiciniame klausime nurodytos nuolaidos taikymas reiškia, kad mokesčiai iš kitų nei pasirinkusieji konkretų sąskaitų išrašymo būdą galutinių klientų buvo renkami pažeidžiant Direktyvos 2012/27/ES 11 straipsnio 1 dalį: ar iš Sąjungos teisės kyla specialių reikalavimų, į kuriuos reikia atsižvelgti priimant sprendimą dėl šių mokesčių grąžinimo?
         
      (
         1
      )	OL L 315, 2012, p. 1.